open-index/open-wikipedia-markdown huggingface dataset:
Ptilodon

* kameltannspinner 
* *[[Ptilodon cucullina]]*

***Ptilodon*** er en slekt av sommerfugler som tilhører familien tannspinnere (Notodontidae). De er middelsstore, gul- eller rødbrune sommerfugler som har forvinger med en mer eller mindre tannete ytterkant. Forvingens bakkant har en markert "tann". Larvene er grønne, med spredte, korte børster, og lever på ulike løvtrær. Kameltannspinner (*Ptilodon capucina*) er vanlig i det meste av Norge, mens *[[Ptilodon cucullina]]* i Norden bare finnes i Danmark.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Notodontinae – over 200 arter, alle faunaregioner, larvene nakne
************** Slekten *Ptilodon* Hübner, 1804
*************** kameltannspinner, *[[Ptilodon capucina]]* (Linnaeus, 1758) – på løvtrær, til Nordland
*************** *[[Ptilodon cucullina]]* (Denis & Schiffermüller, 1775) – bare i Danmark i Norden
*************** *[[Ptilodon americana]]* Harvey, 1877 – eneste art i Nord-Amerika
*************** *[[Ptilodon amplius]]* Schintlmeister & Fang, 2001 – Kina: Yunnan og Sichuan-provinsene
*************** *[[Ptilodon atrofusa]]* (Hampson, 1892)
*************** *[[Ptilodon autumnalis]]* Schintlmeister, 1997 – Vietnam, Kina
*************** *[[Ptilodon hoegei]]* (Graeser, 1892)
*************** *[[Ptilodon ladislai]]* (Oberthür, 1879) – Japan
*************** *[[Ptilodon pseudorobusta]]* Schintlmeister & Fang, 2001 – Kina: Shaanxi-provinsen
*************** *[[Ptilodon robusta]]* Matsumura, 1924 – Japan
*************** *[[Ptilodon saturata]]* (Walker, 1865) – Sikkim
*************** *[[Ptilodon severin]]* Schintlmeister, 1989

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/ptilodon_capucina.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/capucina.html

## Eksterne lenker
*
Calella

**Calella** er en populær turistby som ligger 56 km fra selve hovedbyen i Barcelona i Spania. Calella har en strand som har en lengde på 3 km kalt Playa de Calella. Innbyggertallet var i 2004 på rundt 13 700.

## Bildegalleri

Fil:Ruinen_Calella.JPG|Ruiner av *Les Torretes*
Fil:Museu Arxiu de Calella.JPG|*Museu-Arxiu* (byens museumarkivet)
Fil:Calella.JPG|Playa de Calella

## Eksterne lenker
*
Pheosia

* seljetannspinner 
* bjørketannspinner
* *[[Pheosia rimosa]]*

***Pheosia*** er en slekt av sommerfugler som tilhører familien tannspinnere (Notodontidae). De er middelsstore spinnere, ganske slanke med avlange vinger, forvingenes tegninger med nesten hvitt midtfelt og mørkere sider er karakteristisk. Larvene, som lever på løvtrær, er nakne, lange og tynne, med en spiss pukkel på bakerste kroppsledd. Det forekommer to arter i Norge, seljetannspinner (*Pheosia tremula*) og bjørketannspinner (*Pheosia gnoma*), begge er ganske vanlige.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Notodontinae – over 200 arter, alle faunaregioner, larvene nakne
************** Slekten *Pheosia* Hübner, 1819 – 10 arter
*************** seljetannspinner, *[[Pheosia tremula]]* (Clerck, 1759) – Sør-Norge, på vier og osp
*************** bjørketannspinner, *[[Pheosia gnoma]]* (Fabricius, 1777) – hele landet bortsett fra kysten av Troms og Finnmark, på bjørk
*************** *[[Pheosia albivertex]]* (Hampson, 1892) – Kashmir og Tibet
*************** *[[Pheosia buddhista]]* (Püngeler, 1899)
*************** *[[Pheosia dimidiata]]* Herrich-Schäffer, 1856
*************** *[[Pheosia fusiformis]]* (Matsumura) – Japan
*************** *[[Pheosia portlandia]]* Edwards, 1886
*************** *[[Pheosia rimosa]]* Packard, 1864 – fra vest-Sibir til Nord-Amerika

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pheosia_tremula.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/tremula.html

## Eksterne lenker
*
Maestro EP

***Maestro EP*** er en EP av Kaizers Orchestra gitt ut 7. april 2005 på Kaizerecords og Universal Music. Singelen ble spilt inn i Duper Studio i Bergen i februar og mars 2005. 

## Sporliste
# «Maestro» (4.42)
# «På ditt skift» (4.37)
# «D-Dagen» (2.35)
# «Sorti» (3.00)
**Musikkvideo**
# «Maestro» 

Alle sanger er skrevet av Janove Ottesen, bortsett fra «D-Dagen» som er skrevet av Geir Zahl.
## Medvirkende
### Kaizers Orchestra
* Janove Ottesen - sang, låtskriver, arrangement 
* Geir Zahl - sang, gitarer, kor, låtskriver, arrangement
* Terje Winterstø Røthing - gitarer, kor 
* Øyvind Storesund - kontrabass 
* Helge Risa - pumpeorgel 
* Rune Solheim - trommer
### Øvrige
* Jørgen Træen - produsent, tekniker, miksing 
* Trifon Trifonov - saksofon på *Maestro*
* Filip Ankov Simeonov - klarinett/saksofon på *Maestro*
* Øyvind Husebø - trompet på *Maestro*
* Chiori Suzuki - fiolin på *Sorti*
* Rebecca Cherry - fiolin på *Sorti*
* Berend Mulder - bratsj på *Sorti*
* Siri Hilmen - cello på *Sorti*
* Björn Engelmann - mastering 
* Paal Audestad - fotograf 
* Atle Øksendal - coverdesign

## Referanser
Islam Elsanov

**Islam Elsanov** (født 20. august 1956)  er en tsjetsjensk forfatter og filmskaper. Elsanov er født i Ala-Buka i Kirgisistan, men han flyttet sammen med sin familie til Argun i Tsjetsjenia da han var fire år – da tsjetsjenere fikk lov til å returnere etter å ha vært deportert til Sibir og midtre Asia under annen verdenskrig. Han var fribyforfatter i Stavanger fra 2002 til 2004. Han er gift og har fem barn, to av dem var med til Norge. 

## Utdanning
Islam Elsanov studerte litteratur og språk ved det statlige universitetet i Groznyj fra 1978 til 1981, siden litteratur ved Gorkij litteraturinstitutt i Moskva fra 1981 til 1986. Da tok han mastergrad i litteratur. Fra 1999 til 2001 studerte han på Kinoakademiet i Moskva. 

## Engasjement
Etter grunnutdanning begynte Elsanov som dreier på en fabrikk for matvareutstyr i Argun. Han jobbet der i sju år fra 1974, og studerte den første tiden ved siden av jobben. Etter fullført utdanning ble han redaktør i et bokforlag i Groznyj fra 1986 til 1992, deretter var han engasjert i radio som viseformann for den statlige radiokanalen. Fra 1993 var han forsker ved Vitenskapelig Humanistisk Institutt i Groznyj, før han fra 1995 ble redaktør av litteraturtidsskriftet ORGA, en stilling han hadde til 1999. Han er æresmedlem i Russisk PEN-senter og medlem av den russiske forfatterforening. 

## Bibliografi
;På tsjetsjensk:
* *Ved solnedgang*, novellesamling, 1986 
* *Rosa Bjerkelund*, roman og noveller, 1989 
* *De som bor i himmelen*, roman, 1996

;Fellespublikasjoner: 
* *Ved Sunzji's bredder*, Mahachkala, Dagestan, 1988 
* *Tilbakevending*, Alma-Ata, Kasakhstan, 1990 
* *Og det var vår*, Groznyj, Tsjetsjenia, 1991 
* *Tsjetsjensk novelleantologi*, Groznyj, Tsjetsjenia, 1993

## Filmer
* *Groznyj i dag*, 12 min, dokumentar. 1999
* *I villniset* (*In a thicket*), 26 min, kortfilm, 2001

## Eksterne lenker
* Islam Elsanov hos friby.no
*  Om filmen ''In a thicket''
The Gypsy Finale

***The Gypsy Finale*** er en EP av Kaizers Orchestra, utgitt i 2004. Den ble spilt inn på Rockefeller i Oslo i 27. februar 2004 under Kaizers konsert her. Alle sporene er konsertopptak.
 
## Sporliste
# «Sigøynerblod» (live)
# «Bak et halleluja» (live)
# «Resistansen» (live)

## Eksterne lenker
*
Natriumkarbonat

**Natriumkarbonat** eller **soda**, Na2CO3, er kullsyrens natriumsalt.

Vannfri natriumkarbonat, også kalt **kalsinert soda**, er et hvitt pulver og det viktigste hydratet, natriumkarbonat dekahydrat, også kalt **krystallsoda**, Na2CO3·10H2O, bygger transparente ufargede krystaller. Også kalt malersoda i fargehandelen. Når natriumkarbonat løses i vann, blir løsningen basisk. Natriumkarbonat har en sterk fettløsende evne, og brukes derfor ofte i rengjøringsmidler, blant annet for kjøkken.

Innen industrien er natriumkarbonat en viktig natriumkilde innen en hel del ulike områder, som for eksempel ved produksjon av glass, papir og såpe.

Natriumkarbonat brukes også som surhetsregulerende middel i et stort utvalg snus, deriblant Swedish Match og Skrufs varemerker.

## Referanser




## Eksterne lenker
*
Odontosia

* brun vårtannspinner
* båndet vårtannspinner 
* *[[Odontosia brinikhi]]* 
* *[[Odontosia elegans]]* 
* *[[Odontosia grisea]]* 
* *[[Odontosia patricia]]* 

***Odontosia*** er en slekt av sommerfugler som tilhører familien tannspinnere (Notodontidae). De er middelsstore, gråaktige spinnere med tynt skjellkledte, delvis gjennomsiktige vinger. Larvene er nakne og grønne. De voksne sommerfuglene flyr tidlig om våren.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien Notodontinae – over 200 arter, alle faunaregioner, larvene nakne
************** Slekten vårtannspinnere, *Odontosia* Hübner, 1819
*************** brun vårtannspinner, *Odontosia carmelita* (Esper, 1798) – på bjørk, til Nordland
*************** båndet vårtannspinner, *[[Odontosia sieversii]]* (Ménétries, 1856) – på bjørk, til Sogn og Fjordane
*************** *[[Odontosia brinikhi]]* Dubatolov, 2006
*************** *[[Odontosia elegans]]* (Strecker, 1885)
*************** *[[Odontosia grisea]]* (Strecker, 1885)
*************** *[[Odontosia patricia]]* Stichel, 1918

## Litteratur
* Aarvik, Leif, Berggren, Kai, Hansen, Lars Ove (2000): *Norges Sommerfugler. Catalogus Lepidopterorum Norvegiae.* Norsk entomologisk forening. 192 sider.
* Hydén, N., Jilg, K. & Östman, T. (2006): Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri
* Nettsiden ''Norges sommerfugler''
* Markku Savelas sommerfugl-sider

## Eksterne lenker
*
Sesilåmi

**Sesilåmi** var et skirenn fra Brokke i Setesdal til Sinnes i Sirdal. Rennet gikk over en strekning på 52 kilometer, det meste i Setesdal Vesthei - Ryfylkeheiane Landskapsvernområde. Løypas høyeste punkt var over 1000 moh. Vinteren 2024, to uker før renndato, ble det bestemt at rennet avlyses og legges ned for godt. Antall deltakere var veldig lavt i 2023 og etter at rennet ble avlyst i 2024, bestemte stiftelsen Sesilåmi seg for å slutte å arrangere rennet.

Sesilåmi ble arrangert hvert år fra 1976 til 2023, med unntak av 1979, 1995, 2010, 2013, 2020, 2021 og 2022. De siste årene før korona-pandemien var det rundt 1&nbsp;000 deltakere, men til rennet i 2010, som ble avlyst på grunn av værforholdene i fjellet, var det påmeldt 2800 deltakere. Rennet i 2013 ble også avlyst bare timer før start på grunn av værforholdene.

Løyperekordene er fra 2007 og tilhører Svein Tore Sinnes (2:13:12) og Jorunn Øye (2:39:49).

## Referanser


## Eksterne lenker
*
Ole Festad

**Ole Festad** (født 18. september 1882 på Festad i Østre Toten, død 2. mars 1967) var ordfører i Østre Toten fra 1932 til 1934. Han representerte Bondepartiet, som hadde hatt ordføreren sia 1923. Etter Festad begynte en 60 år lang periode med Arbeiderparti-styre i bygda.

Festad var sønn av gardbruker *Ole Festad* og *Olina*, f. *Bøe*. Etter eksamen fra Storhove landbruksskole i 1904 oppholdt han seg en sommer i Danmark. Festad tok over farsgarden og ble i 1918 gift med *Hjørdis Olafsby* (1890–1929).

Han var medlem av herredsstyret i periodene 1917-1922 og 1932-1934, den siste perioden som ordfører. Festad var dessuten formann i blant annet provianteringsrådet og ligningsnemnda, samt styret for Østre Toten bondelag, Lena meieri og Valle landbruksskole. 

## Referanser


## Kilder
* Gjørvad, O. (red.): *Totens bygdebok II*, s. 45-46.
* Opplandsarkivets avskrift av kommunevalgresultater
Hagebyen skole

**Hagebyen ungdomsskole** er en ungdomsskole på Trondenes i Harstad kommune, som skoleåret 2012/2013 hadde 252 elever. Elevene er fordelt på 4 klasser pr trinn. I skolens visjon heter det at Hagebyen skole er en skole med vekt på læring gjennom mestring av aktiv bruk av natur og kultur. Politikeren Elisabeth Aspaker fra Høyre gikk på Hagebyen fra 1969 til 1978 og SV-representanten Bjørn Jacobsen gikk på skolen fra 1974 til 1976.

Skolen ble pusset opp på 2000-tallet, men innemiljøet og ventliasjonssystemet fungerte likevel dårlig, og i 2011 ble skolen midlertidig stengt fordi flere elever og lærere hadde fått helseplager av inneklimaet.

## Referanser
Książ

**Książ** (tysk *Fürstenstein*) er et slott som befinner seg innenfor grensene til byen Wałbrzych. Det er det tredje største slottet i Polen etter Den tyske ordens slott i Malbork og Slottet på Wawel. En liten del av palasskomplekset er tilgjengelig for turister, blant annet Piast-borgen i den sentrale delen av slottet.  

## Historie

Slottet ble bygd av Bolko I, hertug av Świdnica og Jawor mellom 1288 og 1292, etter at den opprinnelige borgen ble ødelagt i 1263 av Ottokar II av Böhmen. I 1392 gikk slottet over til den tsjekkiske kronen, og kom mellom 1491 og 1497 under Vladislav II av Böhmen og Ungarn. 

I 1509 ble slottet overgitt som len til familien Hoberg (Hochberg). I 1605 kjøpte familien slottet og overtok det. Det ble ombygd i årene 1705&ndash;1732 av Konrad Ernst Maximilian von Hochberg i barokkstil og i 1908&ndash;1923 av Hans Heinrich XV Hochberg von Pless. 1920-tallet betydde nedgangstider for slottet på grunn av finansproblemene til Hochberg-familien. Det ble konfiskert av de tyske nazistene i 1941, og ytterligere ødelagt av Organisation Todt under andre verdenskrig og Den røde armé etter krigen. Renovasjonen begynte for fullt på 1970-tallet.
Einar Kaland

**Einar Kaland** (født 14. september 1872, død 2. september 1938) var en norsk musiker, forlegger og instrumentmaker fra Bergen. 

Den musikkutdannede Kaland spilte fiolin og fagott, men er mest kjent for *Einar Kaland musikkforlag og orgelfabrikk* som han etablerte i 1897. Han begynte å produsere trøorgler i 1909, og firmaet produserte i alt ca. 1500 instrumenter fram til 1925. I tillegg forhandlet han flygler og pianoer.

Som musikkforlegger utgav Kaland blant annet musikk av Gyda Roggen, Inger Bang Lund, *Religiøse korsange* (1901–17) og *Lette ungdomskor* (1901–09) av Lars Søraas d.e., skolesangbokverk i 12 bind (1906–12) og den andre sangboka til Lars Søraas d.y. (1930).

*Einar Kaland Orgelfabrik* leverte trøorgler til blant annet Todalen kirke (1915). Et av hans instrumenter sto lenge i Herefoss kirke og det står et kalandharmonium i *Álftaneskirkja* på Island.

Etter Kalands død i 1938, drev de ansatte bedriften bedriften videre fram til rundt 1970.

## Diskografi
* Sigbjørn Apeland: *Glossolalia*, 2010, Hubro HUBRO CD2503. Trøorgel solo på instrumenter av Einar Kaland og Henrik Eide.

## Referanser


## Eksterne lenker
* Et renovert Kaland-harmonium
Chełmno

**Chełmno** (tysk *Culm*, *Kulm*) er en by og gmina i det kujaviskpommerske voivodskap i Polen. Byens historiske sentrum ligger på en forhøyning om lag 1,5 km fra elven Wisła, på dens østlige bredde. Byen hadde i 2006 nesten 21 000 innbyggere.

Chełmno har mange historiske bygninger, deriblant fem gotiske kirker, en velbevart middelalderplan, bymurer, et rådhus i polsk renessansestil samt flere mursteinshus fra det 18. og 19. århundre. De mange severdighetene har gjort byen kjent som «Nordens Roma».

## Historie
Chełmno nevnes for første gang i skrift i et dokument som ble angivelig undertegnet av hertug Bolesław II i 1065. I 1226 inviterte hertug Konrad I Den tyske orden til Chełmno-landet (*Kulmerland*). Chełmno fikk byrettigheter i 1233, og ble senere medlem av Hansaen. Byen var del av Den tyske ordens stat frem til 1466, da den etter trettenårskrigen ble gjeninnlemmet i Polen og gjort til hovedstad i Chełmno-voivodskapet. 

I 1772, etter Polens første deling, ble byen overtatt av Kongeriket Preussen. Mellom 1807 og 1815 var byen del av Storhertugdømmet Warszawa. I 1874 ble navnet *Chełmno* forandret til *Kulm* som del av Kulturkampf-politikken som hadde som mål å germanisere de polske områdene. Chełmno kom tilbake til Polen i 1920 etter første verdenskrig. 

Byen hadde en blandet befolkning bestående av polakker og tyskere i gjennom store deler av sin historie. Mot slutten av 1800-tallet bestod befolkningen av om lag to tredjedeler polakker og en tredjedel tyskere.

## Referanser


## Eksterne lenker
*
Ole Aass

**Ole Aass** (født 3. desember 1884 på Midt-Sukkestad i Østre Toten, død 18. desember 1945 samme sted) var ordfører i Østre Toten fra 1929 til 1931. Aass representerte Bondepartiet.

Aass var sønn av gardbruker *Julius Aass* og *Karen Otilie*, f. *Sukkestad*. Han tok middelskoleeksamen i 1900 og eksamen fra Storhove landbruksskole i 1906. I 1914 ble Aass gift med gardbrukerdattera *Johanne Skramstad* (1891–1973) fra Totenvika. Samme år tok han over farsgarden Sukkestad.

I 1922 kom han første gang inn i herredsstyret. Etter å ha vært ordfører fortsatte han som formannskapsmedlem fra 1934 til 1937. I tillegg hadde Aass ei rekke verv på kommunalt og fylkeskommunalt nivå, både innafor politikk og næringsliv. På 1930-tallet var han gjeldsmeglingsmann for Østre Toten i *Lånekassen for jordbrukere*, i ei tid da konkursspøkelset hang over mange bønder.

## Referanser


## Litteratur
* Gjørvad, O. (red.): *Totens bygdebok II*, s. 45.
* Opplandsarkivets avskrift av kommunevalgresultater
Studentsenteret

**Studentsenteret** ved Universitetet i Bergen ligger i Parkveien 1 på Nygårdshøyden, og åpnet i 2007.

Senteret er tegnet av Lusparken arkitekter, Trondheim. Det har tre plan og fasadene er kledd med hvit granitt og glass. Arealet på totalt 11&nbsp;500 kvadratmeter forbeholdes undervisning, service og velferdsfunksjoner. Det store auditoriet «Egget» har plass til om lag 270 personer, og har fått plass oppunder taket i bygningens vrimleområde. 

Studentsenteret inneholder bokhandel, kantine og restaurant, Studentenes Psykiske Helsetjeneste (SPH), Studentparlamentetet, Velferdstinget Vest og studentrepresentantene i Universitetsstyret, studentmedia: Bergen Student-TV, Studvest og Studentradioen i Bergen, karrieresentet, og studentrådgivning. Bygget har også gymsal, styrkerom og svømmebasseng.

## Eksterne lenker
* Bergen byleksikon på nett, om Studentsenteret
* Bilder av de gamle Studentsentrene
* UiB.no
Ad-Aware

**Ad-Aware** er et dataprogram som finnes 3 versjoner: Gratis, Pro og Pluss. Programmet har til hensikt å renske en datamaskin for spyware, malware og informasjonskapsler som sporer aktivitet. Ad-Aware er en av de ledende aktørene på dette feltet.
## Eksterne lenker
*
Eskoleia

**Eskoleia** er det historiske navnet på en gammel ferdselsvei fra Vingulmark (landet sør og øst for Oslofjorden) over Raumariki, langs *Raumelfr* (Glomma), videre over Sør-Odal og Vinger til Eidskog. Derfra fortsatte veien til Eda og videre innover i Sverige. Deler av Eskoleia inngikk også i pilegrimsleden til Nidaros.

Det er alminnelig antatt at navnet oversettes med *Eidskogleden* &ndash; veien gjennom Eidskog.

## Se også
* Vinger
* Kongsvinger
* Eidskog
* Eda kommune.

## Referanser
Korsaren

:*Må ikke forveksles med det danske vittighetsbladet [[Corsaren]]*

***Korsaren*** var et norsk vittighetsblad, startet av Harald Hjalmar Schmidt (1850–1893) under navnet *[[Krydseren]]* i 1879.

Inntil i 1883 utkom bladet anonymt, men fra da av sto Schmidt navngitt som redaktør. Han bestyrte bladet inntil i 1892. I 1894 endret bladet navnet til *Korsaren*.

Fra 1907 fikk *Korsaren* en mer politisk profil med den norske forfatteren Hans Jæger (1854–1910), og den danske anarkisten Jean Jacques Ipsen (1857–1936) som redaktører. *Korsaren* skulle være «et kamporgan mot den sosialdemokratiske alliansepolitikken og statsparlamentarismen – Talsmann for den rene sosialisme!». Det utkom i ti nummer og ble etterfulgt av ***Revolten*** som utkom i åtte nummer.  Det brakte karikaturtegninger laget av blant andre Andreas Bloch og Gustav Lærum.

Fil:Andreas Bloch caricature 1905 1.png|Karikatur av Andreas Bloch fra 1905
Fil:Andreas Bloch caricature 1905 2.png|Karikatur av Andreas Bloch fra 1905
Fil:Andreas Bloch caricature 1905 3.png|Karikatur av Andreas Bloch fra 1905
Fil:Andreas Bloch caricature 1908.png|Karikatur av Andreas Bloch fra 1908


## Referanser


## Eksterne lenker
*
Tonje Nøstvold Lunde

**Tonje Nøstvold** (født 7. mai 1985 i Stavanger) er en norsk tidligere håndballspiller fra Hundvåg. Hun spilte 183 kamper og scoret 408 mål for Norges kvinnelandslag i håndball fra 2005 til 2014.  

## Karriere
Nøstvold har spilt for Hundvåg, Sola, Byåsen og FC Midtjylland Håndbold. Med Byåsen kom hun til finalen i cupvinnercupen i håndball i 2007.  Fra sesongen 2011/12 inngikk hun en treårskontrakt med Byåsen.

Hun debuterte på det norske landslaget mot Portugal 27. september 2005. Hun har deltatt i VM i 2005, EM 2006, VM 2007, OL 2008, EM 2008, VM 2009, EM 2010, VM 2011 og OL 2012 og VM 2013. Hun regnes som en allsidig spiller på landslaget, mens hun på klubblaget ofte har spilt back og kant.

Hun la opp i 2018.

## Meritter landslag
* OL 2012 – Gull
* VM 2011 – Gull
* EM 2010 – Gull
* VM 2009 – Bronse
* EM 2008 – Gull
* OL 2008 – Gull
* VM 2007 – Sølv
* EM 2006 – Gull
* VM 2005 – 9.-plass

## Referanser


## Eksterne lenker
* 
* Håndball.no – Nøstvolds spillerprofil
Isaías Carrasco

**Isaías Carrasco** (født 11. juni 1966, død 7. mars 2008) var en spansk baskisk politiker fra den baskiske avdelingen av det spanske partiet PSOE. Han ble skutt og drept utenfor sitt eget hjem 7. mars 2008. Den væpnede separatistorganisasjonen ETA tok på seg ansvaret for drapet. Drapet fant sted bare to dager før det spanske parlamentsvalget og førte til at de største partiene i Spania avtalte å avlyse valgkampanjene sine.

## Referanser
Steven Nyman

**Steven Nyman** (født 12. februar, 1982) er en amerikansk tidligere alpinist. I junior-VM i alpint 2002 tok han gull i slalåm. Han spesialiserte seg senere på fartsdisiplinene og konkurrerer i utfor, storslalåm og super-G. Nyman deltok i vinter-OL 2006 og i de alpine øvelsene endte han som nummer 19 i utfor, nummer 25 i kombinasjonen og nummer 43 i super-G.

Den 1. desember 2006 kom Nyman for første gang på pallen under verdenscupen i alpint, etter å ha kommet inn på tredjeplass i utforkonkurransen i Beaver Creek i Colorado. Den 16. desember samme år vant han sitt første verdenscuprenn i utfor i Val Gardena i Italia.

## Referanser


## Eksterne lenker
* 
*
Stars (singel)

**«Stars»** var en sang som ble laget i forbindelse med nødhjelpsprosjektet Hear 'n Aid, som forente hardrock- og heavy metal-miljøet. Sangen ble utgitt på samlealbumet *Hear 'n Aid* og som single i 1986. Prosjektet ble startet av Ronnie James Dio, Vivian Campbell og Jimmy Bain fra heavy metal-gruppen Dio i 1985, og inntektene fra platesalget og singelen gikk uavkortet til barn som var rammet av sult i Afrika. Singelen, albumet og andre handelsvarer spilte inn rundt én million dollar det første året og over tre millioner totalt, ifølge Ronnies kone og manager, Wendy Dio.

## Referanser


## Eksterne lenker
*
Samisk nasjonalt kompetansesenter

**Samisk nasjonalt kompetansesenter &ndash; psykisk helsevern (SANKS)** er et kompetansesenter innenfor psykisk helsevern for samer i hele Norge. Senteret ble etablert i 2002 som en del av Finnmarkssykehuset og er en integrert del av spesialisthelsetjenesten for psykisk helsevern. Helse Nord mottar øremerkede midler over statsbudsjettet for drift. Senteret hadde i 2007 rundt 120 ansatte.

Kompetansesenteret er delt opp i tre avdelinger:
* Avdeling for psykisk helsevern for voksne (ligger i Lakselv)
* Avdeling for psykisk helsevern for barn og unge (ligger i Karasjok)
* Avdeling for forsking og utvikling

SANKS har følgende oppgaver:
* videreutvikle kliniske tjenester
* fremme og drive forsknings- og utviklingsarbeid
* tilby undervisning og rettledning
* tilby spesialistutdanninger, praksisplasser og hospitering

## Eksterne lenker

* Hjemmeside for SANKS
Jødisk museum Trondheim

**Jødisk museum Trondheim** ligger i Arkitekt Christies gt. 1B i Trondheim, bygd som byens første jernbanestasjon i 1864. Det mosaiske trossamfunn i Trondheim kjøpte bygningen i 1924 og gjorde den om til en ortodoks synagoge som ble innviet 13. oktober 1925.

12. mai 1997 åpnet Jødisk museum Trondheim som en del av bygget. I museets utstillinger kan de besøkende lære om historien, tradisjonene og seremoniene til jødiske i Midt- og Nord-Norge fra 1800-tallet og opp til i dag.
## Se også
* Jødisk Museum i Oslo

## Eksterne lenker
* Jødisk museum Trondheim
* Det Mosaiske Trossamfunn
* Kunnskapsbase om jødisk historie i Midt-Norge
Samfundet De Nio

**Samfundet De Nio** er en forening i Sverige som ble dannet i 1913 av forfattere som hadde som formål å fremme litteratur, freds- og kvinnesaken. Fra 1938 til 1983 utga foreningen tidsskriftet *Svensk litteraturtidsskrift*.

De ni medlemmene velges på livstid, men i motsetning til Svenska Akademien har medlemmene anledning til å trekke seg. Fire plasser er reservert for kvinner og fire for menn. Samfunnet ledes av en formann, en «ordförande», siden desember 2019 Anna Williams. Hun etterfulgte Inge Jonsson, som var formann i perioden 1986–2019. Formannsstillingen, stol 1, innehas annenhver gang av en mann og en kvinne.

Samfunnet De Nio deler ut følgende litteraturpriser: 
* De Nios Stora Pris 
* Lotten von Kræmers pris 
* De Nios översättarpris 
* Stina Aronsons pris 
* Inge Johnssons pris (tidigare John Landquists pris) 
* Karl Vennbergs pris 
* De Nios Vinterpris 
* Samfundet De Nios Astrid Lindgren-pris 
* Anders och Veronica Öhmans pris 
* De Nios lyrikpris
* Samfundet De Nios Särskilda pris

## Referanser


## Eksterne lenker
* Offisiell hjemmeside for ''Samfundet De Nio''
Bengt Samuelsson

**Bengt Ingmar Samuelsson** (1934–2024) var en svensk lege, biokjemiker og professor ved Karolinska Institutet. I 1982 mottok han Nobelprisen i fysiologi eller medisin sammen med Sune K. Bergström og John R. Vane for oppdagelser angående prostaglandiner og relaterte biologisk aktive substanser.

Han var rektor ved Karolinska Institutet 1983–1995, samt formann i Nobelstiftelsen 1993–2005.

## Priser (utvalg)
* 1977 – Albert Lasker Basic Medical Research Award
* 1982 – Nobelprisen i fysiologi eller medisin

## Referanser


## Eksterne lenker
*  Bengt Samuelsson  hos Karolinska Institutet
*  Biografi hos NobePrize.org
Automatic for the People

***Automatic for the People*** er det åttende albumet til den amerikanske rockegruppen R.E.M., utgitt i 1992. Det er det tredje albumet de ga ut etter å ha signert kontrakt med Warner Bros. Albumet regnes som en av gruppens beste.

Tittelen på albumet er inspirert av mottoet til en kro i Athens, Georgia – R.E.M.s hjemby. Albumet ble innspilt i studioer flere steder i USA. 

Det ble gitt ut seks singler fra albumet: «Drive» ("top five hit"), «The Sidewinder Sleeps Tonite», «Everybody Hurts», «Man on the Moon», «Nightswimming» og «Find the River». Tekstene er til dels uforståelige. Av R.E.M-album er det bare *[[Monster]]* som har hatt like mange. Singlene fra *Automatic* solgte imidlertid bedre. Albumet *Automatic for the People* solgte 10 millioner kopier og ble godt mottatt av kritikerne. R.E.M. var på 1980-tallet et undergrunnsband. Albumene *Automatic for the People* og *Out of Time* med de to singlene «Man on the Moon» og «Losing my Religion» (og de to albumene) gjorde det tidligere undergrunnsbandet R.E.M. til stjerner hos et bredt publikum og et ledende rockeband på 1990-tallet. Bandets stil beskrives som tradisjonalistisk gitarbasert folkrock som The Byrds og Grateful Dead. Torgrim Eggen beskrev *Automatic for the People* som et av hundre nødvendige album med klassikere som «Man on the moon». Albumet er mer lavmælt, innadvendt og roligere enn forgjengeren og med skjøre melodier. Albumet er med i boken *1001 album du må høre før du dør*. Tor Milde regnet albumet som nummer 71 av tidenes 100 beste rockealbum.
## Sporliste
Alle sangene er skrevet av Bill Berry, Peter Buck, Mike Mills og Michael Stipe.
# «Drive» – 4:31
# «Try Not to Breathe» – 3:50 
# «The Sidewinder Sleeps Tonite» – 4:06
# «Everybody Hurts» – 5:17 
# «New Orleans Instrumental No. 1» – 2:13
# «Sweetness Follows» – 4:19 
# «Monty Got a Raw Deal» – 3:17
# «Ignoreland» – 4:24
# «Star Me Kitten» – 3:15
# «Man on the Moon» – 5:13
# «Nightswimming» – 4:16
# «Find the River» – 3:50

## Personell
*Michael Stipe – vokal
*Peter Buck – gitar, mandolin, bass
*Mike Mills – bass, keyboard, vokal
*Bill Berry – trommer, perkusjon, keyboard, bass, vokal

**Andre medvirkende**
*Scott Litt – munnspill, kontrabassklarinett
*John Paul Jones – orkesterarrangementer
**George Hanson – dirigent på spor 1, 3, 4 og 11
**Knox Chandler – cello på spor 1, 3, 4 og 11
**Kathleen Kee – cello på spor 1, 3, 4 og 11
**Daniel Laufer – cello på spor 1, 3, 4 og 11
**Elizabeth Murphy – cello på spor 1, 3, 4 og 11
**Denise Berginson-Smith – fiolin på spor 1, 3, 4 og 11
**Lonnie Ditzen – fiolin on på spor 1, 3, 4 og 11
**Patti Gouvas – fiolin on på spor 1, 3, 4 og 11
**Sandy Salzinger – fiolin på spor 1, 3, 4 og 11
**Sou-Chun Su – folin på spor 1, 3, 4 og 11
**Judy Taylor – fiolin på spor 1, 3, 4 og 11
**Paul Murphy – bratsj på spor 1, 3, 4 og 11
**Reid Harris – bratsj på spor 1, 3, 4 og 11
**Heidi Nitchie – bratsj på spor 1, 3, 4 og 11
**Deborah Workman – obo på spor 1, 3, 4 og 11

## Referanser


## Eksterne lenker
*
Heidi Dahlsveen

**Heidi Dahlsveen** (født 14. april 1966 på Hvaler) er en norsk forfatter, forteller og høgskolelektor i fortellerkunst ved Høgskolen i Oslo. Hun har arbeidet som forteller siden 1996 og har påvirket fortellerbevegelsen i Norge gjennom kurs og artikler. I 2008 kom hennes første bok om faget ut på Universitetsforlaget.

Dahlsveen har skapt simulatoren «The Companion» i Second Life, der et norsk folkeeventyr (*[[Følgesvennen]]*) formidles på en måte som lar de besøkende ta del i eventyret. I Second Life har Dahlsveen avatarnavnet Frigg Ragu.

## Bibliografi
* *Innføringsbok i muntlig fortellerkunst* ... eller «*Snipp snapp snute, så var fortellingen ute* og *tipp tapp tynne, nå kan du begynne*» 2008  							ISBN 9788215013039
* 

## Referanser


## Eksterne lenker
* Heidi Dahlsveen hos kulturnett.no
* Heidi Dahlsveens blogg Muntlig fortellerkunst
Strengereid grendehus

**Strengereid grendehus** er et grendehus på Strengereid.

Det første bygget var eid og ble drevet av Strengereid Krets velforening (**SKV**) og Strengereid idrettslag (**SIL**). 

Grendehuset ble bygd tidlig på 1980-tallet, og fungerte som grendas storstue og samlingspunkt for store og små. Natt til 20. august 2006 brant huset ned. Våren 2010 ble nytt bygg reist. Sparebanken Sør donerte samme år 100&nbsp;000 kr til inventar til det nye grendehuset. Bygget ble offisielt åpnet i oktober 2010.

## Referanser
Strengereid Idrettslag

**Strengereid Idrettslag** (stiftet tidlig på 1900-tallet) er en idrettslag fra Arendal, som driver med bueskyting og friidrett.

Klubbens hovedaktivitet har vært friidrett, men de senere årene har idrettslaget også fått en egen gruppe som driver med bueskyting. SIL eide og drev Strengereid grendehus sammen med Strengereid Krets velforening, frem til brannen i 2006.

## Eksterne lenker
*
Mimi Jakobsen

**Mimi Vibeke Jakobsen** (født 1948) er en dansk politiker og organisasjonsleder. Hun har vært partileder i Centrum-Demokraterne, medlem av Folketinget og medlem av flere regjeringer.

## Liv og virke
Hennes far, Erhard Jakobsen, var folketingsmedlem for Socialdemokratiet, og han dannet i 1973 partiet Centrum-Demokraterne. Mimi Jakobsen hadde ikke sett for seg noen politisk karriere, men meldte seg inn i farens parti og lot seg overtale til å stille som kommunestyre- og folketingskandidat.

Hun studerte germansk filologi og fonetikk ved Københavns Universitet. Hun hadde en undervisningsstilling ved universitetet da hun, uventet for henne selv, i 1977 ble valgt inn i Folketinget for Centrum-Demokraterne.

Mimi Jakobsen var kulturminister i Poul Schlüters regjering fra 1982 fra 1986, deretter sosialminister fra 1986 til «atomvalget» i 1988, hvorpå partiet ble stilt utenfor den nye regjeringen. I 1993, da Schlüter-regjeringen gikk av, ble Jakobsen minister for økonomisk samordning i Poul Nyrup Rasmussens regjering. I 1994 ble hun industriminister, senere titulert næringsminister. Centrum-Demokraterne gikk ut av regjeringen i 1996.

I sine mest politisk aktive år var hun samtidig småbarnsmor.

Mimi Jakobsen overtok partiledervervet i Centrum-Demokraterne etter sin far i 1989. Partiet falt for sperregrensen ved folketingsvalget 2001, og noen år senere oppløste partiet seg selv.

Jakobsen kombinerte sine politiske verv med stillingen som administrerende direktør i Scleroseforeningen (1988–1991) og generalsekretær i Red Barnet (Redd Barna) i Danmark (2000–2015).

## Utmerkelser
Jakobsen ble i 1997 utnevnt til kommandør av 1. grad av Dannebrogordenen. Hun er også innehaver av Republikken Italias fortjenstorden den franske Ordre des Arts et des Lettres.

## Referanser


## Litteratur
*
*
Jordal Idrettspark

**Jordal Idrettspark** er en idrettspark på Jordal i Oslo, som består av flere idrettsanlegg; to ishaller, én idrettshall, én idrettsplass med kunstgressbane og ett rullebrettanlegg. I forbindelse med rivingen av Gamle Jordal Amfi og bygging av ny ishall, ble også utearealene oppgradert.

## Idrettsanlegg
### Jordal Amfi

Ishallen Jordal Amfi, som benyttes av ishockeylaget , er lokalisert i den nordvestre delen av idrettsparken. Gamle Jordal Amfi er revet, og Nye Jordal Amfi åpnet i 2020.

### Jordal Idrettshall

Parken har også en innendørs hall som drives av Vålerenga Håndball. Jordal Idrettshall ligger i den sørvestre delen av idrettsparken, og har baner med oppmerkinger for badminton, basketball, håndball, innebandy og volleyball. I tillegg har hallen trimrom, kampsportssal, kiosk og seks garderober.

### Jordal Idrettsplass

Parkens idrettsplass består av kunstgressbanen Jordal Kunstgress, som benyttes til fotball og amerikansk fotball, og er hjemmearena for fotballagene , ,  og det amerikanske fotballaget Vålerenga Trolls. Bak den ene kortsiden er det et anlegg for bruk av rullebrett og rulleskøyter. Tidligere ble idrettsplassen også brukt til friidrett og hurtigløp på skøyter.

### Jordal Ungdomshall

Den andre ishallen, som kalles «Ungdomshallen», ligger rett sør for Jordal Amfi og disponeres av Oslo Ishockeykrets for organisert idrett på kveldstid og i helgene.

## Referanser


## Eksterne lenker
*
Norsk Pressehistorisk Forening

**Norsk Pressehistorisk Forening** (NPF) ble etablert i 1998 og har som hovedoppgave å sikre mediehistorisk kildemateriale og å stimulere til mediehistorisk forskning og beretning. 

De fleste norske mediebedriftene er medlemmer av NPF. I tillegg er spesielt interesserte personlige medlemmer. Leder av NPF er journalist i Aftenposten, Arnhild Skre.

NPF har hovedansvaret for bokverket Norsk Presses Historie, som ble gitt ut 14. april 2010, samtidig som Norsk Presseforbund og Mediebedriftenes Landsforening fylte 100 år. Redaksjonen for verket ble ledet av professor Hans Fredrik Dahl (Universitetet i Oslo), professor Martin Eide (Universitetet i Bergen), professor Guri Hjeltnes (Handelshøyskolen BI), professor Rune Ottosen (HiO) og cand.philol Idar Flo (redaksjonssekretær).

## Eksterne lenker
* Norsk Pressehistorisk Forening
Gulaprisen

**Gulaprisen** er en journalistpris til minne om nynorskavisa Gula Tidend L/L, som siden 1997 blir delt ut en gang i året til en journalist i Sogn og Fjordane eller Hordaland som har utmerka seg med nynorsk journalistikk.

## Mottakere av Gulaprisen

* 2000: Helge Johnsen, Firda 
* 1997: Ivar Longvastøl, Firda 

## Referanser
US Pro Vercelli Calcio

**Unione Sportiva Pro Vercelli Calcio** er en italiensk fotballklubb fra Vercelli i Piemonte. Klubben ble grunnlagt i 1892, og spiller for øyeblikket i Lega Pro Prima Divisione. Pro Vercelli var et av de mest suksessfulle lagene på 1900-tallet, da de vant serien syv ganger mellom 1908 og 1922. Klubbens farger er svart og hvit.

## Meritter
* **[[Serie A]]: 7**
1908, 1909, 1910/11, 1911/12, 1912/13, 1920/21, 1921/22

## Kjente spillere
*  Silvio Piola

## Eksterne lenker
* 
* Historiemåned, hvor ble de av? ''Fotballitalia.com''
Kevin Kurányi

**Kevin Dennis Kurányi** (født 1982) er en tysk tidligere fotballspiller. Han har tidligere spilt for det . Han kom til FK Dinamo Moskva fra tyske Schalke 04 i juli 2010 på fri overgang. Han startet sin karriere i den brasilianske klubben Serrano Futebol Clube. I 1997 ble han solgt til Sporting 89 San Miguelito i Panama. I juli 2000 gikk han til Vfb Stuttgart før han i 2005 ble solg til Schalke 04 for 6,9 mill. €. Han har pr november 2011 52 A-landskamper for Tyskland og scoret 19 mål.

Sønnen hans, Karlo Kurányi, spilte for Panama i U20-VM i 2025.

## Referanser


## Eksterne lenker
* 
*
Vigdis Hjulstad Belbo

**Vigdis Hjulstad Belbo** (født 7. august 1955) er en norsk politiker (Sp) og gårdbruker fra Snåsa.

Hun var medlem av Nord-Trøndelag fylkesting fra 1995 til 2011, varaordfører i Snåsa kommune fra 1995 til 2003 og ordfører fra 2003 til 2015. Hun var leder i Nord-Trøndelag Senterparti fra 1996 til 2000. Hun har også ledet Utmarkskommunenes Sammenslutning.

Hun har gått Steinkjer gymnas og Mære landbruksskole. Hun er utdannet journalist fra Høgskolen i Nord-Trøndelag.

Hun vokste opp på gården Ner-Finsås på Snåsa. Faren Iver kom fra Øver-Hjulstad på Inderøy. Hun er barnebarn av Hans Hjulstad, som var ordfører i Inderøy 1927–1929 og 1938 og oldebarn av Ole Haugum, som var stortingsrepresentant 1918 og ordfører i Inderøy 1905–1916 og 1920–1922.

## Referanser


## Eksterne lenker
*
John A. Russo

**John A. Russo** (født 1939), også kalt for *Jack Russo* eller *John Russo*, er en amerikansk filmregissør mest kjent for skrekkfilmer, og særlig for filmen *[[Night of the Living Dead]]* som han regisserte sammen med George A. Romero. Filmen blir sett på som en klassiker. Han har også selv vært skuespiller i filmer han har vært med på å skrive, den mest kjente er når han spiller en zombie i filmen *The night of the living dead*. 

I 1985 startet han den kjente grøsserserien *Living Dead* med den kjente kultfilmen *[[The Return of the Living Dead]]*. Han har vært med på skrive et antall tegneseriemanus for Avatar Press. Mange av filmene hans ble utgitt direkte på DVD uten omvegen om kino. Han har utgitt en bruksanvisning på å lage film for under 10 000 dollar, basert på egne erfaringer.
## Filmografi (utvalg)
### Som dreiebokforfatter og regissør
* *Saloonatics* (2002)  
* *Santa Claws* (1996)
* *Scream Queens' Naked Christmas* (1996) 
* *Heartstopper* (1993) 
* *Midnight 2* (1993) 
* *Midnight* (1982) (også roman) 
* *The Booby Hatch* (1976) (filmmanus)

### Dreiebokforfatter
* *Voodoo Dawn* (1990) 
* *The Majorettes* (1986) (også som roman)
* *Night of the Living Dead* (1968) (filmmanus; skrevet sammen med George A. Romero)

### Som regissør
* *Scream Queens Swimsuit Sensations* (1992)

### Som skuespiller
* *House of Frankenstein 1997* (1997) (miniserie for TV)
* *Santa Claws* (1996)
* *The Majorettes* (1986)

## Bibliografi
* *Night Of The Living Dead* (pocketbok, 1974) ISBN 0446764108, norsk oversettelse av Sigmun S. Kostøl, *De levende døde* (Fredhøis 1974)
* *Majorettes* (1979) ISBN 0-671-82315-9
* *Limb to Limb* (pocketbok, 1981) ISBN 0-671-41690-1
* *The Awakening* (pocketbok, 1983) ISBN 0671-45259-2
* *Making Movies* (1989) ISBN 0-440-50113-X
* *Return of the Living Dead* ISBN 1-55197-508-4
* *Scare Tactics* (1992) ISBN 0-440-50355-8
* *Hell's Creation* (Ravenmor Publications, 1995) ISBN 1-55197-060-0
* *How to Make Your Own Feature Movie for $10,000 or Less* (1995) ISBN 0-935016-10-4

## Referanser


## Eksterne lenker
*
Jostein Hildrum

**Jostein Hildrum** (født 17. april 1951) er en norsk gårdbruker, regnskapsfører og politiker (Sp). Han var ordfører i Overhalla kommune i Trøndelag 2003–2011.

Han er daglig leder i Reina Eiendom AS og Aunet Amdal Samdrift DA. 
## Referanser
År 2038-problemet

**År 2038-problemet** (også kjent som «Unix Millennium bug», «Y2K38», «Y2K+38» eller «Y2.038K» som en analogi til år 2000-problemet) kan forårsake at noen dataprogram feiler før eller i 2038. Problemet omfatter Unix-lignende operativsystem, som representerer systemtiden som sekunder (ignorerer skuddsekund) fra 1. januar 1970 klokken 00.00.00 (1970-01-01T00:00:00). 

## Se også

* År 2000-problemet


## Referanser


## Eksterne lenker
* År 2038 feilside
* Oppslag i How Stuff Works
* Project 2038 Frequently Asked Questions
Marek Hamšík

**Marek Hamšík** (født 1987) er en slovakisk tidligere fotballspiller.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* Slovak i full blomst. ''Fotballitalia.com''
* Profil på SSC Napolis offielle hjemmeside
Arve Haug

**Arve Haug** (født 27. januar 1949) er en norsk gårdbruker og politiker (Sp).

Han var ordfører i Leka kommune 1988–1995 og 2003–2011, og medlem av Nord-Trøndelag fylkesting 1995–2003.

Han er sønn av småbruker Einar P. Haug og Emma Pedersen på Haug på Leka.

## Referanser
USD Novese

**USD Novese** er en italiensk fotballklubb fra Novi Ligure, Piemonte i Italia. Klubben ble grunnlagt i 1919 og spiller i Serie D. Novese er det eneste italienske laget som har vunnet seriegull, men som ikke har spilt en eneste sesong i Serie A eller Serie B. Laget ble seriemestere i 1921/22 sesongen.

## Eksterne lenker
* Offisiell side (italiensk)
Einar Strøm

:*For turneren med samme navn, se [[Einar Strøm (turner)]].*

**Einar Strøm** (født 1945) er en norsk politiker (Sp).

Han er sønn av gårdbruker Rolf Strøm og hustru Tora Helgesen på Utvorda i Flatanger. Han er bror av Trond Strøm, tidligere ordfører i Flatanger. Han har gått Levanger lærerskole og tatt grunnfag i pedagogikk og sosialpedagogikk. I 1972 ble han lærer ved Vanvikan skole i Leksvik kommune, hvor han var rektor fra 1989 til han ble ordfører.

Strøm var Leksviks ordfører 1999–2003 og 2007–2015. Han har også vært medlem av Nord-Trøndelag fylkesting 1995–2007 og varamedlem 2007–2011, leder i Nord-Trøndelag Senterparti 2000–2004 samt Nord-Trøndelags fylkesråd for økonomi, regional planlegging og regional utvikling 2003–2007.

## Referanser


## Eksterne lenker
*
Carl Ivar von Køppen

**Carl Ivar von Køppen** (født 16. august 1944) er en norsk politiker (Sp).

Han var ordfører i Mosvik kommune i Nord-Trøndelag 2003–2011. Den 1. januar 2012 ble kommunen en del av Inderøy kommune.

I sin ungdom tok han befalsskole, og var fenrik på Steinkjerssannan 1966–1968 og avsnittssjef for Heimevernet på Fosen 1988–2006. Da han ble ordfører høsten 2003, kom han fra stillingen som vaktmester ved Mosvik skole. Han har også yrkesbakgrunn som gartner.

I 2006 byttet Køppens familie navn til «von Køppen», da den nedstammer fra adelsslekt i Preussen.

## Referanser

## Eksterne lenker
* Kommunestyrevalg i Mosvik; lokalhistoriewiki.no
Oskar Omdal

**Oskar Omdal** (født 11. oktober 1895 i Kristiansand, død 23. desember 1927) var en norsk flyger i Marinens flyvåpen.

## Liv og virke
Omdal ble utdannet ved Marinens flyvåpen i 1919 og ble løytnant tre år senere.

Sommeren 1921 ble Omdal engasjert som flyver til Roald Amundsens planlagte nordpolsflyging i forbindelse med «Maud»-ekspedisjonen. Amundsen kjøpte et fly av typen Junkers F13, den første flytypen som i sin helhet var laget av duraluminium. Amundsen og Omdal skulle fly flyet fra New York mot vestkysten, da de på dette tidspunkt hadde sin base i Seattle. De kom ikke lenger enn til byen Marion i Franklin county i Pennsylvania der de nødlandet. Flyet ble totalvrak, og Amundsen kjøpte et nytt fly, denne gang ble det sendt med jernbane. I mai 1923 fløy Amundsen og Omdal en prøvetur fra Wainwright i Alaska. Understellet brakk under landing og kunne ikke repareres.

I 1925 var Omdal med som mekaniker på Roald Amundsens flyferd til Nordpolen. Den 21. mai 1925 startet de med to flybåter fra Ny-Ålesund. På «N 25» var Hjalmar Riiser-Larsen flyger, Roald Amundsen navigatør, og Karl Feucht mekaniker. På «N 24» var Leif Ragnar Dietrichson flyger, Lincoln Ellsworth navigatør og Oskar Omdal mekaniker. De landet på  87° 44' nord og hadde store vanskeligheter med å komme i lufta igjen. «N 24» var skadet og måtte etterlates. Da de tre fra «N 24» skulle ta seg bort til «N 25», gikk Omdal og Dietrichson gjennom isen og holdt på å drukne. Takket være at alle hadde på seg redningsvesten Tethys, at de hadde blåst dem delvis opp og at Ellsworth ikke havnet i vannet, klarte han å hjelpe de to opp på isen igjen slik at de kunne gjenforenes med besetningen på «N 25». Først 15. juni hadde de fått laget en provisorisk startbane på 500 meter på isen der de maktet å ta av med «N 25» med alle seks om bord. 
De landet samme dag i Brennevinsfjorden på Nordaustlandet.
Selfangstskuta «Sjøliv» fra Balsfjord var i området og reddet Amundsen og hans menn tilbake til Ny-Ålesund.

Omdal var en av fire mekanikere på luftskipet «Norge» på ferden over Nordpolen i mai 1926 og hadde ansvar for én av motorene.

Omdal omkom sammen med Frances Wilson Grayson og Brice Goldsborough som hadde hyret Omdal for en atlanterhavsflyvning fra Rooseveldt Field i New York til Harbor Grace i Newfoundland, hvor de skulle forberede en krysning av Atlanterhavet.

Oscar Omdals gate i Stavanger og Oscar Omdals terrasse på Hamresanden i Kristiansand er oppkalt etter ham.

## Se også
* «Minnesang om polfareren Oskar Omdal»
* *[[Roald Amundsen – Ellsworths Flyveekspedisjon 1925]]*

## Referanser


## Litteratur
*

## Eksterne lenker
* 
*  Podcastepisode om Oskar Omdal
Linderud kunstgress

**Linderud kunstgress** er en fotballbane med kunstgressdekke og gummispon i bydel Bjerke nær Linderud stasjon i Oslo. Banen er hjemmebane til fotballagene Linderud IL Fotball, Grei/Linderud IF. Årvoll IL bruker også banen som hjemmearena for noen av lagene sine. Det ligger en mindre grusbane på vestsiden av banen.

Banen ligger like sør for T-banelinjen til Grorudbanen, med Siemens Norge som nabo mot sør. Garderobeanlegget ligger i klubbhuset ved banens sørlige langside.

Banen er undervisningsarena for Bjerke videregående skole og Linderud skole, da begge skolene ligger på banens nordside på motsatt side av t-banelinjen.
BT Info

**BT Info** er et dataprogram som kan brukes til å styre og hente ut filer fra andres telefoner. Dette fungerer hovedsakelig best på telefoner av merket Sony Ericsson, men det kan også brukes på andre telefoner. Grunnen til dette er at BT Info hovedsakelig er laget for SE telefoner.